Publication: Magyar Közlöny
Issue: MK-2001-83 (Year: 2001, Number: 83)
Era: 1990-2004
Section: a 24/2001. (VII. 25.) OM rendelethez
Paragraph Index: 17

1. A képzési cél A szakirányú egyetemi végzettséggel rendelkező szakemberek továbbképzése, illetve átképzése az élelmiszerminősítés területén. A képzés szükségességét indokolja, hogy a Magyarországon meghatározó jelentőségű élelmiszergazdaságban jól felkészült szakemberek irányításával történjen az Európai Unióhoz csatlakozás előkészítése. A képzés az élelmiszerminősítéssel kapcsolatos általános és speciális területeken ad ismereteket a korszerű élelmiszervizsgálati módszerektől kezdve a minőségbiztosításon át az élelmiszerjogig. Az élelmiszerminősítő szakirányú továbbképzési szakon végzett szakemberek alkalmassá válnak a minőségbiztosító rendszerek kiépítésére, működtetésére és ellenőrző tevékenység folytatására.

Source: https://magyarkozlony.hu/hivatalos-lapok/70e0b15145d0281426b0c2c9614b604241132e4d/dokumentumok/2aea512cce8178f22f712269dcb12eaf4c4e0303/letoltes